प्रधानमंत्री नरेंद्र मोदी पर हमले का अब तक का सबसे बड़ा ख़तरा है, ये ख़तरा जताया है गृहमंत्रालय ने. ख़तरे की आशंका के बाद एसपीजी ने पीएम के सुरक्षा की समीक्षा की और कुछ नए नियम बनाए हैं. पीएम का सुरक्षा घेरा और मज़बूत होगा. पीएम के पास रहनेवाली क्लोज़ प्रोटेक्शन टीम को ख़ास निर्देश दिए गए हैं. पीएम के काफ़िले में तैनात जवानों को भी ख़ास निर्देश दिए गए हैं. पीएम को रोड शो करने से भी बचने की सलाह दी गई है क्योंकि रोड शो के दौरान ख़तरा सबसे ज़्यादा होता है. इसके अलावा और भी कई अहम निर्देश जारी किए गए हैं.